ائوده ایت ساخلاماغین اوشاق‌لارین یئتکین‌لیک دؤورلرینده شیزوفرنیا خسته‌لیگینه توتولما ریسکینی آزالتدیغی آچیقلاندی.
"ساینس دیلی" نین خبرینه گؤره، امریکا-داکی جان هاپکینز  خسته‌خاناسیندا وظیفه‌لی علم آدامی روبرت یولکن لیدرلیگینده آپاریلان و نتیجه‌لری "PLOS One"  ژورنالیندا درج اولونان آراشدیرمادا 396-سی شیزوفرنیا‌لی، 38-ی بیپولار، 594-و نظارت قروپوندا اولان مین 371 قادین و کیشی تدقیق ائدیلیب.
آراشدیرما چرچیوسینده 18-65 یاشینداکی قاتیلیمجیلارا حیات‌لاری‌نین ایلک 12 ایلینده ائولرینده ایت یاخود دا پیشیک ساخلاییب ساخلامادیق‌لاری سوا‌لی وئریلدی.
الده اولونان نتیجه‌لر 13 یاشیندان اول ائولرینده ایت ساخلایان قاتیلیمجیلارین یئتکین‌لیکده شیزوفرنیایا توتولما احتیمالی‌نین 24 فایزه دوشدوگونو اورتایا قویدو.
دها اول آپاریلان آراشدیرما‌لار کیچیک یاشدا پیشیک یاخود ایتلره معروض قالماغین آلرژیک توتولما‌لاری ایله حیوان‌لاردان یولوخان باکتری و ویروس‌لارلا تماس داخیل موختلیف شکیل‌لرده باغیشیکلیک سیستمینی دییشه بیله جگینی، اهلی لشمیش حیوان‌لارین استر‌سی آزالتماسی‌نین، بئیین‌دکی کیمیایا تأثیری‌نین اولا بیله جگینی اورتایا قویموشدو.
